open-index/open-wikipedia-markdown huggingface dataset:
Bruntinge

** Bruntinge ** is in buorskip yn de provinsje Drinte, yn de gemeente Midden-Drenthe. De buorskip leit yn in bocht fan de provinsjale wei N374, de wei fan Hoogeveen nei Eursinge.

Oant de gemeentlikeweryndieling fan 1998 foel Bruntinge ûnder de gemeente Westerbork. Sûnttiids makket it diel út fan de Gemeente Midden-Drenthe.

Oan de noardside fan Bruntinge leit de Bruntingeresch en oan de súdside de Bruntingerweiden. De lêste jierren hat der in soad natoerûntwikkeling west, benammen yn it gebiet ten noarden fan de Bruntingeresch. Mei de wat gruttere kearnen Mantinge, Balinge en Garminge wurdt it gebiet ek wol oantsjutten mei de Broekstreek.

## Skiednis
Hoe âld de buorskip is, is net krekt bekend, mar der sil grif yn de 12e iuw al sprake fan bewenning west hawwe. De namme Bruntinge is ien fan de soad plaknammen dy't einigje op ing(e). Ek de plakken Mantinge, Garminge en Balinge hawwe dit. Neffens de Drintske ensyklopedy binne dy nammen fuortkomd út de nammen fan eardere pleatsen dy't dêr stien hawwe. De namme Bruntinge is dan ûntstien út de pleats fan Brunt. De namme Bruntinge stiet yn stikken fan 1516 neamd as "to Bruntinghe", en yn 1850 as "Brunting".

Yn Bruntinge steane hjoed de dei noch mar twa âlde Saksyske pleatsen. Der wie noch in tredden-ien, mar dy is yn 1969 ôfbrutsen en werboud yn it museumdoarp Orvelte. Dy stiet dêr bekend ûnder de namme Bruntingerhof. Dy pleats is út de 17e iuw en de lêste pleats fan it type “lös hoes” yn Drenthe.
Majuro

**Majuro** is de haadstêd en grutste stêd fan de Marshalleilannen. It plak leit op it tige smelle atol, Majuro.

Majuro hat in haven, in winkelsintrum, hotels en in ynternasjonale lofthaven. It bankwêzen en it toerisme wurde hieltyd wichtiger foar de stêd. De *Marshall Islands Shipping Corporation* ûnderhâldt boattsjinsten nei de oare eilannen fan de arsjipel.

## Loftferkear
De lofthaven fan Majuro is ien fan de twa ynternasjonale fleanfjilden fan it lân. De nasjonale maatskippij *Air Marshall Islands*, ferbynt it atol mei 16 binnenlânske bestimmingen, ek mei de twadde lofthaven op Kwajalein. Ek de Guameeske nasjonale loftfeartmaatschappij *Continental Micronesia* fersoarget flechten nei Kwajalein, dêrneist stiet de maatskippij yn foar alle ynternasjonale ferbiningen, nammentlik dy nei Guam, Mikroneezje en de Feriene Steaten.
Minne Bakker

**Minne Bakker** (Snits, 19 juny 1816 - Snits, 25 febrewaris 1877) wie in Nederlânsk boargemaster.

Bakker wie in soan fan Jan Minnes Bakker, ûntfanger, en Aaltje Joustra. De famylje ferhuze nei syn berte nei Haarlim. Bakker studearre rjochten. Yn 1838 gie er werom nei Snits dêr't er abbekaat waard. Hy waard dêr letter ek plakferfangend rjochter. Hy sluet him oan by de pleatslike  Meniste gemeente. Yn 1839 troude er yn Eelde mei Eskelina Hesselink (1820-1856), dy't krekt as him yn Snits berne wie, mar har jeugd trochbrocht op lângoed De Braak ûnder Paterswolde.

Yn 1853 waard Bakker boargemaster fan Wymbritseradiel. Hy soe dat bliuwe oant syn ferstjerren yn 1877 ta.
Orvelte

**Orvelte** is in brinkdoarp yn de provinsje Drinte, yn de gemeente Midden-Drenthe.

Orvelte presintearret harsels as museumdoarp (of monumintedoarp), om de soad histoaryske gebouwen yn en om Orvelte. Neist de "normale" deistige drokte en wenfunksje fan it doarp, binne in soad pleatsen en oare gebouwen ynrjochte foar it publyk. Auto's binne net tastien yn Orvelte.

Yn it doarp is, soms tsjin betelling, te sjen hoe't libbe en wurke waard yn earder tiden. Foarbylden fan attraksjes binne:
* houtseagerij
* smidte
* glêsblazerij
* klompmakkerij
* winkeltsje
* meardere ateliers en galerys.

It doarp waard yn de sechtiger jierren as museumdoarp ynrjochte. Dêrneist wurdt de omjouwing brûkt foar geologysk en biologysk fjildwurk.

Yn septimber 2009 waarden by it Oranjekanaal resten fan in mammoet fûn. It gie om in slachtosk fan in meter, in pear kiezzen en bonken. Yn de direkte omjouwing waarden ek yn 1991 al resten fûn. De fynsten hearre grif by elkoar. De tsjeak dy't yn 1991 fûn is miste nammentlik twa kiezzen en de twa fûne kiezzen lykje dêr krekt yn te passen.
Jan Sicco thoe Schwartzenberg en Hohenlansberg

**Jan Sicco thoe Schwartzenberg en Hohenlansberg** (doopt yn Ljouwert, 19 novimber 1693 - Rinsumageast, 6 novimber 1757 (Alg. Ned. Familiebl. jout 6 desimber op), wie de soan fan Wilko Holdinga en fan Fed. Sophia fan Goslinga. Hy boaske yn Rinsumageast op 14 augustus 1729 mei Elisabeth Helena fan Camstra (1699 - Namen, 1 juny 1752), dochter fan Tjalling Homme en fan Juliana Agatha fan Aylva. Ut dat houlik kamen fjouwer bern, wêrûnder Wilko Holdinga Camstra en Tjalling Homme. De âldste dochter Juliana Agatha boaske mei Tjaard fan Aylva.

Hy trochrûn yn tsjinst alle militêre rangen en wie luitenant-generaal doe't er yn juny 1744 opteach nei Veurne om dat plak te ferdigenjen tsjin de Frânsken. De besetting bestie út trije bataljons. Op 7 july iepene de fijân syn rinfuorgen en al op 10 july dêrop folgjend liet de befelhawwer de wite faan opstekke. Yn 1746 siet ien fan syn bataljons binnen Mons; oft er der sels ek wie is net wis. Mar yn 1747, neidat fan Waldeck it befel oer de troepen oernomd hie, fierde hy syn kriichsmacht ein july yn twa deimarsen út Nuland nei Oudenbosch om mei te dwaan oan de ferdigening fan Bergen op Zoom. Stipe troch de generaal Gemme Onuphrius fan Burmania die er yn de moarntiid fan 10 augustus in oanfal op it doarp Wouw, dy't mislearre. In pear oeren letter stelde er syn troepen yn slachoarder op op de heide fan Nispen, mar moast hjit ek weromlûke troch de driigjende hâlding fan de Frânsken en meidat de besetting fan Bergen op Zoom net troch in útfal op itselde momint meiwurke. 

Neffens it Nederlânske Adelsboek wie hy gûverneur fan Namen.

## Sjoch ek
* Thoe Schwartzenberg en Hohenlansberg
Elp

**Elp** is in doarp yn de midden fan de provinsje Drinte yn de gemeente Midden-Drinte. It leit sawat 15 km ten suden fan Assen. Elp hie op 1 jannewaris 2008 350 ynwenners.

## Sport en kultuer
* Elp hie earder in fuotbalferiening mei de namme Elper Boys.
* Yn Elp leit ien fan de bûtenkeunstterreinen, dêr't de Stichting Buitenkunst workshopprogramma's organisearret.

## Bekende ynwenners fan Elp
* Reinhart Dozy (1880-1947), keunstskilder
Lieving

** Lieving ** is in doarp yn de provinsje Drinte yn de gemeente Midden-Drenthe. It leit oan de súdkant fan Beilen.
Eursinge

** Eursinge ** is in buorskip yn de provinsje Drinte, fallend ûnder de gemeente Midden-Drenthe. De buorskip leit noardlik fan de provinsjale wei N374 tichtby de krusing mei de N381.
Mantinge

**Mantinge** is in doarp yn de provinsje Drinte, yn de gemeente Midden-Drenthe, mei 191 ynwenners (1 jannewaris 2007).

It doarp Mantinge leit mids inkele natoergebieten. It Mantingerfjild mei it Mantingersân ten suden, it Balingersân ten súdeasten en de Mantingerbosk en -greiden te noardwesten fan it doarp. It Mantingerfjild en de Mantingerboskk- en greiden binne yn besit fan en wurde beheard troch Natuermonuminten.
Blauhúster Puollen

De **Blauhúster Puollen** is in natoergebiet fan 65 hektare by Aldegea. It gebiet bestiet út trije boezemmarkes It Fliet, Reidmar en Sipkemar en it eardere bûtlân fan it Tsjesskar.

De Puollen binne, farrend oer it wetter, frij tagonklik en wurde beheard troch It Fryske Gea. It behear bestiet benammen út it safolle mooglik hanthavenjen fan de rêst op it wetter. De greiden wurde net bedonge en let yn it jier meand en ien kear neiweide. 

Bysûndere planten binne hjir troch de wetterkwaliteit net folle, it is nammerste geskikter as pleister- en foerazjeargebiet foar wetterfûgels. De smjunt komt hjir in soad, krektas de wintertsjilling, wylde ein en merkel. De wink, dy't yn de omlizzende polders syn freten siket, brûkt de markes as sliepplak. Yn "It Fliet" lizze twa eilantsjes dy't eigendom binne fan partikulieren.
Tusken Reidmar en Sipkemar leit de boezemgreide fan it Tsjesskar. Skriezen en tsjirken brieden hjir earder in soad mar wyls is it boezemlân weisakke.
Sint-Martinustsjerke (Wergea)

De **Sint-Martinustsjerke** is in roomske tsjerke yn Wergea yn 'e provinsje Fryslân, dy't wijd is oan 'e hillige Sint-Martinus. De ienskippige krústsjerke is in ryksmonumint. Op snein 28 desimber 2025 waard foar it lêst in misse fierd. Mooglik wurdt de tsjerke ferkocht oan in begraffenisûndernimming, dy't de pastory ta in hospys ferbouwe wol en fan doel is de tsjerke yntakt te litten.

## Parochy
De tsjerke heart by de Sint-Fitusparochy, dy't ûnder it bisdom Grins-Ljouwert falt. It bestjoer fan 'e Sint-Fitusparochy makke op 9 novimber 2023 bekend dat de tsjerke sletten en ferkocht wurde sil.
## Bou
Sûnt it begjin fan 'e 18e iuw hiene de katoliken oant 1862 in skûltsjerke yn 'e Lytse Mar (Jornahústerpolder).

De hjoeddeikse tsjerke waard yn 'e jierren 1860-1862 oan 'e eastlike kant fan it doarp boud neffens in ûntwerp fan Hendricus Johannes Wennekers. Restauraasjes fan 'e tsjerke fûnen yn 1939 en 1988-1989 plak.

## Ynterieur

In pear saken fan it ynterieur binne ôfkomstich út de eardere skûltsjerke yn 'e Jornahústerpolder, lykas it stiennen doopfont (1791) en de dekoraasjes oan 'e bychtstoel. It neogoatyske heechalter en de sydalters binne makke troch atelier Cuypers-Stoltzenberg. Oan wjerskanten fan it tabernakel is it heechalter fersierd mei de bylden fan Sint-Martinus Sint-Bonifatius, Sint-Piter en Sint-Willibrord. It súdlike sydalter is oan Marije wijd en it noardlike oan Sint-Joazef. 

De preekstoel stiet oan 'e noardeastlike pylder fan it koer en it dwersskip en stamt út 1885. Oan de preekstoel binne de bylden oanbrocht fan Hieronymus, Augustinus en Ambrosius en in reliëf fan Jezus, dy't de apostels de wrâld ynstjoerd om it Bliid Boadskip te ferkundigjen.   

Yn it koer binne ramen út 1894 fan Kristus en fan 'e patroanhillige. De boppeste ramen binne foarstellings út it libben fan Jezus, en dêrûnder hieltiten in foarstelling fan Sint-Marten. De glês-yn-leadramen fan it skip stelle de tolve apostels foar. Yn 'e noarderearm fan it dwersskip wurde foarstellings út it libben fan Marije útbylde, wylst de súdlike earm ramen mei Sint-Joazef as tema hat.      

De fjirtjin krúsweistaasjes binne troch de Grinzer F.H. Bach yn in realistyske styl skildere.  

De liedklok (1694) is getten troch Petrus Overney. 

## Oargel
It oargel út 1911 is makke troch Adema út Ljouwert. 

## Sjoch ek
* Tsjerken yn Fryslân

## Ofbylden

2024 Wergea, Sint-Martinustsjerke, Marije-alter (lofter sydalter).jpg
2024 Wergea, Sint-Martinustsjerke, preekstoel.jpg
2024 Wergea, Sint-Martinustsjerke, heechalter.jpg
2024 Wergea, Sint-Martinustsjerke, Sint-Joazefalter.jpg


## Keppeling om utens
* Orgelsite: disposysje oargel
Drijber (famylje)

**Drijber** is de efternamme fan in Nederlânske famylje.

As stamheit jildt de 17e iuwske *Jan van Drijberde*, dy't neamd wurdt yn de hurdsteeregisters fan it Drintske Lhee. Nei alle gedachten lizze de woartels fan de famylje yn, of yn de omkriten fan, Drijber. Fan oarsprong wiene de Drijbers lânbouwers, fan de 19e iuw ôf wiene leden fan dy famylje ek aktyf yn de gemeentlike polityk.

## Inkele famyljeleden
*Grietje Berends Drijber (1781-1826), frou fan Stephanus Jacobus van Royen
*Sikke Berends Drijber (1784-1862), adjunkt-direkteur fan de Maatskippij fan Woldiedichheid 
*Lukas Drijber (1832-1875), boargemaster
*Sikko Berent Drijber O.O.N. (1849-1936), boargemaster fan ûnder oare Tytsjerksteradiel en East-Dongeradiel
*Sipko Drijber G.O.O., G.N.L. (1859-1942), militêr
*Koos Drijber O.O.N. (1862-1953), boargemaster
*Job Drijber O.O.N., R.N.L. (1924), boargemaster
*Evert Constantijn Drijber, letter Evert Hingst (1969-2005), jurist
Teuderik I

**Teuderik I** (487 – 533 of 534) wie in Frankyske kening dy't oer it eastlike part fan it Frankyske ryk, Austraasje hearske.

## Skiednis
Teuderik waard om 485 berne, hy wie de âldste soan fan kening Klovis I dy't alle Frankyske folken ûnder ien bewâld feriene hie en machtichste hearsker fan de eardere Romeinske provinsjes yn Galje. Syn mem is net bekend en wie fermoedlik in konkubine. De jongere broers fan him hiene in oare mem, Klotildis, in Boergondyske prinses. 

Yn opdracht fan syn heit yn 508 liede hy in fjildtocht yn Auvergne. Nei de dea fan syn heit yn 511 waard it Frankyske ryk opdiele yn fjouwer parten. Eltse soan krige in eigen diel en Teuderik waard kening fan Austraasje, it meast eastlike diel fan it ryk. As residinsje keas er Reims. Fan dêrút besocht er Austraasje fierder nei it easten út te wreidzjen yn Germaanje. Mei syn broer Klotarius I late hy yn 531 in fjildtocht tsjin de Türingers yn Türinge en ferovere grutte parten tusken de rivieren de Elbe en de Main.

Doe't hy twa jier letter (533) troch kening Herminafrid fan Türingen útnûge waard foar in besyk oan Zülpich waard hy lykwols fan de stedsmuorre ôfsmite en ferstoar. Syn soan Teudebert I folge him op as kening fan Austraasje.

## Houliken
Teuderik wie earst trout mei Suavegotta, de mem fan syn trije bern, syn twadde frou dêr't de namme net fan oerlevere is wie in dochter fan de Boergondyske kening Sigismund. Dat houlik wie mooglik ek de reden dat er net dielnaam oan de militêre aktiviteiten fan syn bruorren tsjin dat keninkryk. 

## Teuderik en de Friezen
Under Teudebert hawwe de Franken net oer de Ryndelta hearske, mar ûnderhâlden wol diplomatike bannen mei de Friezen. Neffens de *[[Liber Historiae Francorum]]* stjoerde Teuderik syn soan Teudebert nei it noarden ta om tenei de Friezen by te stean tsjin de Denen dy't dêr in ynfal dienen, (sjoch: de slach oan de Ryn).
Wetterpolo op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. De wetterpolokompetysje wie yn it *Olympiapark Schwimmstadion Berlin*.

## Olympiapark Schwimmstadion Berlin
It Olympiapark Schwimmstadion Berlin waard boud yn 1935 en hie plak foar 20.000 taskôgers. It swimbad wie 50 meter lang en 20 meter breed. Der wie in apart bad foar it keunstdûken dat 20 meter breed en 20 meter lang wie. It wie it earste swimbad dat sekuer op  temperatuer hâlden wurde koe. It swimbad leit oan de noardkant fan it Olympysk Stadion.

## Dielnimmende Lannen

## Kwalifikaasje omloop
### Groep I

### Groep II

### Groep III

### Groep IIII

## Twadde groeps omloop
### Groep I

### Groep II

## Pleatsings omloop
### om it 5e oant 8ste plak

### om de medaljes

## Einrangskikking

### Medaljewinners
Bocht fan Molkwar

De **Bocht fan Molkwar** is in natoergebiet fan skrale greiden, reidfjilden en sânplaten tusken Molkwar en Skûlenboarch by Hylpen. 

Eigentlik jildt de namme Bocht fan Molkwar foar de hiele baai fan de Iselmar tusken Molkwar en Hylpen, mar de namme wurdt spesjaal jûn oan de begroeide plaat, dy't ûnderdiel is fan de waarden oan de Iselmarkust. It gebiet is nei de oanlis fan de Ofslútdyk ûntsâlte en de sânplaat rekke begroeid. 

De trije eilantsjes yn de Bocht fan Molkwar binne yn 1994 en 1995 oanlein troch Rykswettersteat en LNV. Sa moasten briedplakken ûntstean foar fûgels dy't op de keale grûn briede as seefûgels, stirns en wilsters. Doe't de eilantsjes te bot begroeiden trochdat se net faak genôch ûnder wetter rûnen is de boppeste laach grûn weihelle troch It Fryske Gea en kamen de fûgels werom.

It reid yn de Bocht fan Molkwar wurdt snien, op in strook oan de Iselmar nei. It gerslân wurdt meand of beweide sadat der gjin strewellen groeien kinne.
Holthe

**Holthe** is in doarp yn de provinsje Drinte, gemeente Midden-Drenthe. It leit ten súdeasten fan Beilen. Op 1 jannewaris 2004 hie it plakje 150 ynwenners.
Dick Kooy

**Dick Kooy** (Baarn, 3 desimber, 1987) is in Nederlânske follybalspiler út Baarn.

Dick Kooy makke syn debút foar in klup by follybalklup *Omniworld*, ek spile er foar de klup *Nesselande* út Rotterdam, mei dy klup waard er yn 2009 kampioen fan Nederlân. Dêrnei makke er de oerstap nei Itaalje, hy spilet dêr oant 2012 by *Trenkwalder Modena*. Hjoed de dei spilet er by *Cucine Lube Banca Marche Macerata*. Yn 2009 makke Kooy ek syn debút foar de Nederlânske ploech, yn totaal hat Dick Kooy op 1 oktober 2010 39 ynterlannen spile foar de Nederlânske ploech. It is him mei de ploech net slagge om harren te kwalifisearjen foar it Wrâldkampioenskip fan 2010 en it Europeesk kampioenskip fan 2011. Mei de nije bûnstrener Edwin Benne is it earste grutte toernoai de European League yn 2011.

## Sjoch ek
* List fan Nederlânske follyballers
Jaap Korsloot

**Jacob Gerard Korsloot ** (De Haach, 9 maaie 1934) is in eardere Nederlânsk follyballer. Hy die ienris mei oan de Olympyske Spullen en helle dêr gjin medalje by.  

Jaap Korsloot hearde ta de earste Nederlânske follybalploech dat ôffurdige waard nei de Olympyske Spullen. Yn 1964 waarden by de Simmerspullen yn Tokyo judo en follybal yntrodusearre as Olympyske sport. Nederlân waard by de Simmerspullen fan 1964 achtste fan de tsien dielnimmende lannen. Yn totaal hat Rob Groenhuyzen 41 ynterlannen spile foar de Nederlânske ploech. 

## Sjoch ek
* List fan Nederlânske follyballers
Port Moresby

**Port Moresby**, is de haadstêd fan Papoea Nij-Guineä. De stêd leit yn it Nasjonaal Haadsteedlik Distrikt, dat bûten de provinsjale yndieling fan it lân falt. It plak leit oan de kust fan de Golf fan Papûa, oan de súdeastkust fan it eilân Nij-Guineä.

It plak dêr't de stêd stifte waard wie al iuwen lang bewenne troch it Motu-Koitabu-folk. De earste Jeropeaan dy't it seach wie kaptein John Moresby yn 1873. It plak waard neamd nei syn heit, admiraal Sir Fairfax Moresby. Earst tsien jier fêstigen de Britten har dêr. Yn 1909 kaam Britsk Nij-Guineä by it nij stifte *Commonwealth of Australia* en krige doe de namme Papûa. Oant 1941 groeide Port Moresby mar stadich. De measte groei wie yn it havenpart fan de stêd dêr't de fasiliteiten stadichoan better waarden. De earste slachter en grienteman iepenen har saak yn 1909, elektrisiteit kaam der yn 1925 en wetterlieding yn 1941.

Neffens in ûndersyk nei leefberens fan stêden troch de *Intelligence Unit* fan it blêd The Economist, is Port Moresby ien fan de stêden yn de wrâld dêr't it minst noflik tahâlden is (it stiet op nûmer 137 fan de 140 ûndersochte stêden op de list).

Bekend is de *National Capital Botanical Gardens*, in botanyske tún.



File:Douglas Street Port Moresby.jpg|Douglas Street
Ofbyld:PortMoresbyKoki.jpg|De wyk Koki


## Keppeling om utens
Philipp Heck

**Philipp Heck** (Sint Petersburch, 22 july 1858  -  Tübingen, 28 juny 1943; nei 1912 **Philipp von Heck**); wie in Dútske jurist en rjochtshistoarikus. Hy jild as paadsljochter foar de Dútske *Interessenjurisprudenz*.

Heck hat foar Fryslân fan belang west fanwege syn publikaasjes oer de Fryske rjochtsskiednis. Hy joech ûnder oaren in nije fyzje op de Fryske stannen yn de midsiuwen. Hy wie fan betinken dat der yn Fryslân foar de komst fan de Franken gjin werklike adel bestie, mar dat elts adel wie dy’t in suvere stambeam (sûnder basterts) hie (teory fan de *Gemeinfreien*).

## Wurk
Unfolsleine list:
* *Die altfriesische Gerichtsverfassung*,  Weimar 1894)
* *Das Problem der Rechtsgewinnung*, 1912
* *Gesetzesauslegung und Interessenjurisprudenz*, 1914
* *Die Entstehung der [[Lex Frisionum]]*, 1927
* *Grundriß des Schuldrechts*, 1929
* *Grundriß des Sachenrechts*, 1930
* *Begriffsbildung und Interessenjurisprudenz*, 1932
* *Das abstrakte dingliche Rechtsgeschäft*, 1937
* *Drei Studien zur Ständesgeschichte*, Stuttgart, 1939

## Literatuer
* : *Methodenkritik und Interessenjurisprudenz. Philipp Heck zum 150. Geburtstag*. Yn: *ZEuP*. 16. Jg., H. 3, 2008, s. 517–533.
*  yn: *Juristen: Ein biographisches Lexikon*/ hrsg. Stolleis, Beck, München, 1995, s. 275, *ISBN 3-406-39330-6*
* : *Juristische Methode als Lebensaufgabe: Leben, Werk und Wirkungsgeschichte Philipp Hecks*, Mohr Siebeck, 2001. 326 s. *ISBN 978-3-16-147517-7*
Skoarstienjild

It **skoarstienjild** wie in belesting op skoarstiens, dat wol sizze op wenten mei in hurdstee. It wie in foarm fan fêstgoedbelesting.

Yn Fryslân wurdt al yn 1577 praat oer skoarstienjild, mar de stêden hienen dêr beswieren tsjin. De belesting is in skoft heft, mar waard rillegau ôfskaft.

Yn Fryslân gie it skoarstienjild yn 1637 op yn in nije belesting: de Fiif speesjen. Ek it haadjild, it hoarnjild, it hynstejild en it middel op de besiede lannen waarden yn de nije belesting ûnderbrocht.

Skoarstienjild waard ek yn de oare provinsjes fan Nederlân en yn oare Jeropeeske lannen heft. Yn guon lannen somtiids al iuwen earder, sa as it Byzantynske Ryk, 9e iuw; Frankryk, 14e iuw.
Palikir

**Palikir** is de haadstêd fan it wiidfiemjende Oseänyske lân de Federearre Steaten fan Mikroneezje. It plak leit op it eilân Pohnpei. Foar de ûnôfhinklikens yn 1989 wie Kolonia de haadstêd, mar no allinne noch fan de dielsteat Pohnpei.

Palikir hat in ynternasjonale lofthaven: *Pohnpei International Airport* (PNI). It Kolleezje fan Mikroneezje hat in kampus yn Palikir.

## Bekende lju út Palikir
* Bailey Olter (1932-1999), politikus, earder presidint fan Mikroneezje, 1991 - 1996
* Emelihter Kihleng, dichter
Fiif speesjen

De **Fiif speesjen** (Nederlânsk: *Vijf speciën*) wie in  belesting dy’t yn 1637 yn Fryslân ynfierd waard nei Hollânsk model; it wie in gearfoeging fan in oantal al besteande belestingen. De fiif speesjen wienen:
#It haadjild, wie in belesting foar begoedigen;
#It Hurdsteejild of skoarstienjild, in belesting heft op grûnslach fan it tal skoarstiens;
#It hoarnjild, belesting op basis fan it tal kij;
#It hynstejild; belesting op it tal hynders
#It middel op besiedde lannen.

De fiif spesiën waarden yn it earstoan ferpachte, dat wol sizze dat dejinge dy’t it measte biede it rjocht fan ynjen krige. It pachtersoproer hie fan gefolgen dat de wize fan barren yn 1748 feroare waard,; it waard doe troch oanstelde ûntfangers bard. De oanslaggen waarden registrearre yn de saneamde spesykohieren.

Ek de yndirekte belestings en aksynzen waarden wol speesjen fan konsumpsjemiddelen neamd. Sa komme as Fiif speesjen ek de aksynzen op wyn, brandewyn, bier, turf, bisten en sâlt foar.
Port Vila

**Port Vila** is de haadstêd en grutste stêd fan Fanûatû. It leit oan de súdkust fan it eilân Efate, yn de provinsjein Shefa. It ynwennertak wie yn 1999 29,356, 55% mear as by de telling fan 1989. Port Vila is it ekonomyske en kommersjele sintrum fan Fanûatû.

## Skiednis
It gebiet dêr't Port Vila leit hat al tûzenen jierren bewenne west troch Melanesysken folken. Yn 1606 kamen de earste Europeanen oan by it eilân, laat troch Pedro Fernández de Quirós en Luis Váez de Torres. Yn de 19e iuw stiften Frânske lânferhuzers it plak Franceville op de Nije Hebriden en ferklearren har ûnôfhinklik yn 1889. It waard de earste selsstannige steat dêr't net op geslacht of ras diskriminearre waard wat it kiesrjocht oanbelange. Hoewol't de befolking yn dy tiid út 500 lânseigen eilanners bestie en dêr mar 50 blanken sieten, mochten allinne de lêsten in publike funksje beklaaie. Ien fan de keazen presidinten wie de Amerikaan R.D. Polk.

Nei 1887 waard it territoarium tagelyk troch sawol de Frânsen as de Britten bestjoerd. Dy regeling waard offisjeel fêstlein yn 1906 as in Ingelsk-Frânsk *[[Kondominium (ynternasjonaal rjocht)|Condominium]]*. Yn de Twadde Wrâldkriich wie Port Vila in Amerikaanske en Australyske loftmachtbasis. Yn 1987 rekke de stêd swier skansearre troch de sykloan 'Uma' en de ierdskodding fan jannewaris 2002 feroarsake ek in protte skea yn de stêd en omkriten.
Wetterpolo op de Olympyske Simmerspullen 1932

De Olympyske Simmerspullen 1932, ek wol de Xe Olympiade neamd waarden yn 1932 yn Los Angeles, Feriene Steaten hâlden. De wetterpolokompetysje wie yn it *Los Angeles Swimming Stadium*.

## Los Angeles Swimming Stadium
It Los Angeles Swimming Stadium waard yn 1932 boud foar de Olympyske Simmerspullen. Der wie plak foar 10.000 taskôgers. It swimbad is 50 meter lang en 20 meter breed. Hjoed de dei is it swimbad ek wol bekend as it John C. Argue Swim Stadium.

## Dielnimmende Lannen

## Pleatsingsomgong

## Einrangskikking

### Medaljewinners
Wetterpolo op de Olympyske Simmerspullen 1928

De **[[Olympyske Simmerspullen 1928]]**, offisjeel de *Spullen fan de IXe Olympiade*, wienen de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. De wetterpolokompetysje wie yn it *Olympisch Sportpark Zwemstadion*. 

## Olympisch Sportpark Zwemstadion
It Olympisch Sportpark Zwemstadion waard boud yn 1928 en hie doe plak foar 6.000 taskôgers. It bad wie 50 meter lang en 18 meter breed. By de dûktoer wie it bad 5 meter djip. It swimbad waard nei de Spullen yn 1929 wer ôfbrutsen. Op it plak fan it swimbad steane hjoed de dei wenningen en kantoaren.

## Dielnimmende Lannen

## Earste omloop

## Kwartfinale

## Heale finale

## Om it tredde plak

## Finale

## Einrangskikking

### Medaljewinners
Wetterpolo op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. De wetterpolokompetysje wie yn it *Piscine des Tourelles*

## Dielnimmende Lannen

## Piscine des Tourelles
It Piscine des Tourelles waard boud yn 1924 hat plak foar 8.023 taskôgers. 

## Earste omloop

## Kwartfinale

## Heale finale

## Finale

## Om it twadde plak

1Wedstriid waard oerspyle nei Amerikaansk protest.

## Om it tredde plak

## Einrangskikking

### Medaljewinners
Wetterpolo op de Olympyske Simmerspullen 1920

De **[[Olympyske Simmerspullen 1920]]**, ek wol de *VIIe Olympiade*' neamd waarden yn 1920 yn Antwerpen, Belgje hâlden. De wetterpolokompetysje wie yn it *Stade Nautique d'Antwerp*.

## Stade Nautique d'Antwerp
It Stade Nautique d'Antwerp waard boud yn 1920 en nei de Spullen wer ôfbrutssen. De Olympyske swimmers fûnnen it wetter kâld en smoarch;  nei in wedstriid draafden se dan ek rap nei de waarme dûs.

## Earste ronde

1 Itaalje kaam net opdagen, Spanje gong derom nei kwartfinales

## Kwartfinale

## Heale finale

## Om it fyfde plak

## Om it tredde plak

## Om it twadde plak

## Finale

## Einrangskikking
Wetterpolo op de Olympyske Simmerspullen 1912

De **[[Olympyske Simmerspullen 1912]]**, ek wol de Ve Olympiade neamd, waarden yn 1912 yn Stokholm, Sweden hâlden. De wetterpolokompetysje wie yn in ôfbeakene stik wetter fan de *Djurgårdsbrunnsviken*

## Earste omloop

## Heale finale

## Herkânsingsrûnde

## Kwalifikaasje foar de wedstriden om it twadde plak

## Kwalifikaasje foar de wedstriden om it tredde plak

## Om 't twadde plak

## Finale

## Einrangskikking
Wetterpolo op de Olympyske Simmerspullen 1908

De **[[Olympyske Simmerspullen 1908]]**, ek wol de **IVe Olympiade** neamd waarden yn 1908 yn Londen, Grut-Brittanje hâlden. De wetterpolokompetysje wie yn it *White City Stadium*. 

## Swimbaden
### White City Stadium
It White City Stadium waard yn 1907 boud foar de Olympyske Simmerspullen yn 1908. It hie doe plak foar 93.000 taskôgers. It hie in Atletykbaan fan 536,44 m in baanhurdfytsbaan fan 660 meter in Swimbad fan 100 meter mei in dûktoer. De oarspronklike atletykbaan hat tsjinst dien oant 1914. Yn 1927 is de atletykbaan fuorthelle en ynsiedde mei gêrs om plak te meitsjen foar wynhûndraverijen. Yn 1985 is it White City Stadium ôfbrutsen om plak te meitsjen foar de gebouwen fan in telefyzjestjoerder.

### Northampton Institute
Northampton Institute is boud yn 1894 en is in Universiteit dy't oprjochte waard mei as doel it befoarderjen fan de yndustriële feardigens, algemiene kennis, sûnens en wolweazen fan jonge manlju en froulju út de earmere klassen. Yn 1908 waard yn de Great Hall, ûnderdiel fan Universiteit, it Olympyske Bokstoernoai hâlden. It Universiteitsswimbad waard ek brûkt as spylplak foar it wetterpolo toernoai en in oantal swimûnderdielen. Hjoed de dei sit op it plak fan it swimbad de Universiteits Biblioteek.

## Earste ronde

## Heale finale

## Finale

1 Eastenryk en Hongarije ha har tidens de spullen weromlutsen.

## Einrangskikking
Wetterpolo op de Olympyske Simmerspullen 1904

De **[[Olympyske Simmerspullen 1904]]**, ek wol de **IIIe Olympiade** neamd waarden yn 1904 yn St. Louis, de Feriene Steaten hâlden. It wetterpolo kompetysje hie plak yn in marke yn it *Forest Park*.

## De kompetysje
Oan de kompetysje diene alline klubteams út de Feriene Steaten mei. Yn dy tiid waard yn de Feriene Steaten wetterpolo spile mei eigen, Amerikaanske spulrigels. Alle Europeeske lannen wegeren derom mei te dwaan en boppedat fûnen se de kwaliteit fan it wetter ûnfoldwaande:  It waard beskreaun as *in smoarge, stjonkende dobbe*. De Feriene Steaten begûnen pas fanôf 1912 te spyljen neffens de ynternasjonale spulrigels.

Letter waard dizzekompetysje troch it YOK net mear as Olympysk werkind en is de boeken yn gongen as demonstraasjesport.
Wetterpolo op de Olympyske Simmerspullen 1900

De **[[Olympyske Simmerspullen 1900]]**, ek wol de **IIe Olympiade** neamd, waarden yn 1900 yn Parys, Frankryk hâlden. It wetterpolo kompetysje wie yn de Seine. It wie de earste kear dat it wetterpolo op it programma stie fan de Olympyske Simmerspullen. Der waard spile troch klubteams.

## Kwartfinale

## Heale finale

## Finale

## Einrangskikking
Syngroanswimmen op de Olympyske Simmerspullen

Syngroanswimmen is in sport dy't sûnt de Spullen fan Los Angeles yn 1984 op it Olympysk programma stiet. It syngroanswimmen bestiet út twa ûnderdielen: it ûnderdiel team en it ûnderdiel duet. Yn it ferline waard der ek in solo ûnderdiel beöefene. It syngroanswimmen stiet allinne foar de froulju op it programma.

## Underdielen

## Medaljespegel
De top-9 fan lannen dy't by it syngroanswimmen medaljes wûn ha by de Olympyske Simmerspullen. *Bywurke oant en mei 2020*
Syngroanswimmen op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles,  de Feriene Steaten hâlden.
It syngroanswimmen waard hâlden yn it *[[McDonald's]] Olympic Swim Stadium*. It wie de earste kear dat it Syngroanswimmen op it programma stie.

## Solo

## Duet

## Medaljespegel
Haadjild

**Haadjild** of **kapitaasje** (Frânsk: *capitation)* wie in haadlike belestingomslach foar begoedigen.

It haadjild yn Fryslân wie in belesting dy't yn it earstoan út en troch ynne waard, mar waard letter, nei't yn 1649 de 500e peinje ôfskaft wie, in part fan de Fiif speesjen. It bedrach fan de oanslach hinge ôf fan de rikens fan dejinge dy't oanslein waard.
Syngroanswimmen op de Olympyske Simmerspullen 1988

De Olympyske Simmerspullen 1988 ek wol de **XXIVe Olympiade** neamd, waarden yn 1988 yn Seoel, Súd-Korea hâlden. It syngroanswimmen waard hâlden yn it *Jamsil Indoor Swimming Pool*.

## Solo

## Duet

## Medaljespegel
Syngroanswimmen op de Olympyske Simmerspullen 1992

De **Olympyske Simmerspullen 1992**, ek wol de **XXVe Olympiade** neamd, waarden yn 1992 hâlden yn Spanje yn de Katalaanske haadstêd Barcelona.
Iit syngroanswimmen waard hâlden yn it *Piscines Bernat Picornell*. It swimbad waard yn 1970 boud foar it Europeeske Kampioenskip Swimmen en yn 1990 ferboud foar de Olympyske Simmerspullen fan 1992. It wie de lêste kear dat it ûnderdiel solo swimmen op it programma stie.

## Solo

## Duet

## Medaljespegel
Dûsjanbe

**Dûsjanbe** is de haadstêd fan it Sintraal-Aziatyske Tadzjikistan en fan de Regio ûnderoardere oan de republyk. De stêd leit yn de Hisordelling en hie yn 2000 562.000 ynwenners. Dûsjanbe leit op it plak dêr't de rivieren Varzob en Kofarnihon byelkoar komme.

## Skiednis
Hoewol't dêr archeologyske fynsten út de 5e iuw f.Kr. yn de omkriten dien binne, binne der fierders gjin oanwizingen dat Dûsjanbe oant begjin 20e iuw ea mear as in lyts doarp west hat. Yn 1920 skûle de lêste emyr fan Bûkara in skoft yn Doesjanbe nei't er troch de Bolsjewistyske revolúsje ôfset wie.

Doesjanbe waard fan 1924 planmjittich boud op it plak dêr't it Reade Leger it doarp *Doesjanbe-bozor* (Perzysk: de 'moandeismerk') ferwoastge hie. Letter waard dy namme ferkoarte ta Dûsjanbe ('moandei').
 
De stêd waard útboud ta de haadstêd fan Tadzjikistan, dat fan oktober 1924 ôf in autonome republyk yn de Sosjalistyske Sovjetrepublyk Oezbekistan wie. Op 15 oktober 1929 waard de Sovjetrepublyk Tadzjikistan foarme, de republyk dy't op 9 septimber 1991 in ûnôfhinklik lân waard. Fan 1929 oant 1961 hjitte de stêd **Stalinabad**.

Nei 1924 groeide it ynwennertal flink. Yn 1925 wienen der noch 6000 ynwenners, yn 1939 wiene dat 83.000 en by de fal fan de Sovjet-Uny wennen der sa'n 300.000 minsken yn de stêd. Yn de tiid fan de Sovjet-Uny bestie in grut part fan de befolking fan Dûsjanbe út Russen. Sûnt de ûnôfhinklikheid fan Tadzjikistan en de dêrnei folgjende boargerkriich binne de measte Russen ôfset en hat der in ynstream fan Tadzjiken út oare parten fan it lân west.

Dûsjanbe is in wichtich sintrum fan de katoenyndustry. Fierders wurdt dêr side, masines, elektryske apparaten, klean, lear en trekkerûnderdielen produsearre. De stêd is rom opset, mei in protte beammen. fontinen en brede strjitten.

It besjen wurdich binne ûnder oaren:
* stânbyld fan Ismoil Somoni
* Rohat Teehûs (*Choichonai Rohat*)
* presidinsjele paleis
* stânbyld fan Avicenna
* ferskate bazaars en parken


File:Puppet theatre in Dushanbe.jpg|Teäter
File:Dushanbe Vahdat Palace.jpg|It Paleis fan de Ienheid
Syngroanswimmen op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
it syngroanswimmen waard hâlden yn it *Georgia Tech Aquatic Centre*. Allinne it team ûnderdiel stie op it programma tidens dizze Spullen.

## Team
Syngroanswimmen op de Olympyske Simmerspullen 2000

De Olympyske Simmerspullen 2000, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It syngroanswimmen waard hâlden yn it *Sydney International Aquatic Centre*. Ek it duet swimmen stie dizze Spullen wer op it programma.

## Duet

## Team

## Medaljespegel
Hurde pornografy

**Hurde pornografy** of **Hardcore pornografy** ('hurde porno') is in fariant fan pornografy, wêrby't net folle oan de fantasy oerlitten wurdt; de koïtus wurdt festlein mei in kamei. Meastal wurdt de penetraasje of stimulaasje meastal grut yn byld brocht. Dat yn tsjinstelling ta softporno, dêr't meast gjin geslachtsdielen te sjen binne. 

*Hardcore pornografy* waard yn de twadde helte fan de 20e iuw noch in soad yn aparte seksbioskopen sjen litten ear't de fideo, folge troch de dvd, ek op betelkanalen, sa as Private Spice, Hustler TV, Playboy channel en Adult channel it sjen dêrfan yn 'e hûs mooglik makken. Yn de 21e iuw is hurde porno by it bult op ynternet te finen. 

Yn de hurde porno is de frou faak ûnderdienich oan de man, de man is de baas.
*Hardcore* pornofilms tusken manlju wurde meast yn de kategory *gay porn*, homoporno, set; films mei allinnich froulju yn de kategory *lesbian porn*, lesbyske porno.
Syngroanswimmen op de Olympyske Simmerspullen 2004

De Olympyske Simmerspullen 2004, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It syngroanswimmen waard hâlden yn it *Athens Olympic Aquatic Centre*, dat yn 1991 boud waard foar de Medityraanske Spullen.

## Duet

## Team

## Medaljespegel
Syngroanswimmen op de Olympyske Simmerspullen 2008

De Olympyske Spullen fan de XXIXe Olympiade waarden fan 8 oant en mei 24 augustus 2008 hâlden yn Peking, de haadstêd fan Sina.
It syngroanswimmen waard hâlden yn it Beijing National Aquatics Center, ek wol bekind as de Water Cube.

## Duet

## Team

## Medaljespegel
Androanikus fan Roados

**Androanikus fan Roados** (fl. 60 f.Kr.) wie in Gryksk filosoof út de 1e iuw f.Kr. 

Androanikus hie ûnder de hearskippij fan de Romeinske diktator Sulla in liedingjouwende rol yn de Peripatetyske Skoalle dy't sawat 3 iuwen earder oprjochte wie troch Aristoteles. Fan syn eigen opfettings binne gjin skriftlike wurken oerlevere, hy tanket syn  bekendheid yn de skiednis troch syn fertsjinste as útjouwer fan it wurk fan Aristoteles en betinker fan de it wurd *[[Metafysika]]*. 

Yn de jierren nei de dea fan Aristoteles wie in protte fan syn skreaune wurken fuort rekke. Yn de teksten dy't oerlevere binne fan Strabo en Plutarchus wurdt it paad skreaun dat de ferskillende wurken fan Aristoteles ôflein hawwe. Tsjin de tiid dêr't Androanikus yn libbe wienen alle dialogen - de ienige wurken dy't troch Aristoteles sels útjûn wienen - al foarfêst ferlern gongen. 
Androanikus slagge der lykwols yn om fia de Romeinske taalgelearde Tyrranion beslach te lizzen op kopyen fan lesteksten fan Aristoteles syn folgelingen. Dizze stikken waarden troch him ferfolgens systematisearre, oardere en dêrnei útjûn yn it Latyn. Neffens guons befetsje dat 'sammele wurk' noch mar 1/5 yn totaal fan alle troch Aristoteles skreaune teksten. Troch Androanikus waard by de útjefte ek noch in eigen kommentaar foege fan Aristotels syn lear, mar dizze is fuort rekke.  

By de útjefte fan it wurk fan Aristoteles hat Androanikus ek besocht in oardening oan te bringen binnen it wurk. Dêrút is de term 'Metafysika' úteinlik ûntstean. De 10 boeken hannele oer dat ûnderwerp en waarden katalogisearre ûnder de namme 'Ta meta ta fysika', wat frij oersetten wurde kin mei: 'dat wat op de fysika folget'.
Hurdsilen op de Olympyske Simmerspullen

**[[Hurdsilen]]** is ien fan de sporten dy't op de Olympyske Simmerspullen beoefene wurdt.

Mei útsûndering fan de Simmerspullen fan 1904 hie dizze sport sûnt Parys 1900 altyd op it programma stien. Yn 1904 wie it silen wol in Olympyske sport mar by gebrek oan goed sylwetter yn de omjouwing fan St. Louis en de logistike problemen makke silen gjin diel út fan it Olympyske programma.

## boattypen
Der waard by de ferskeidene Spullen yn ferskeidene klassen syld mei in hyld wikseljende typen fan boaten. Earder waarden de klassen útdrukt yn tonnen, letter in meters of foet en noch letter waarden se oanjûn mei in ferskaat oan nammen. 

## Froulju
Oant 1984 waard der yn iepen klassen syld. Al yn 1900 sylden der froulju mei as bemanningslid. Yn 1924 stie Ella Maillart de earste, en ek foar lange tiid de ienige, froulike stjoerman oan de start. Yn 1988 waard der foar it earst yn in eigen klasse foar froulju syld; de 470-klasse. Yn 1992 folgden de europe-klasse en it wynsurfen. Yn 2004 kaam dêr de yngling-klasse as fjirde klasse foar froulju by.

## Type wedstriid
It grutste part fan de eveneminten wurdt yn de foarm fan "fleetracing" syld. Mar byde  spullen fan 1992, 1996 en 2000 wie der ek in kombinearre "fleet/matchrace"-evenemint. Yn 2012 waard der in specifyk "matchrace"-evenemint foar froulju hâlden yn de Elliot 6m.

## Klassen
Der is yn de rin fan de jierren yn in ferskaat oan klassen syld.


: m = Manlju
: f = froulju
: fm = froulju matchrace
: i = Iepen klasse
: ic = Iepen klasse fleet/matchrace
: 1907 = Iepen 1907 regel
: 1919 = Iepen 1919 regel
: 1933 = Iepen 1933 regel


## Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen.

## Sjoch ek
* Hurdsilen op de Paralympyske Simmerspullen
Hurdsilen op de Olympyske Simmerspullen 2008

De Olympyske Spullen fan de XXIXe Olympiade waarden fan 8 oant en mei 24 augustus 2008 hâlden yn Peking, de haadstêd fan Sina.
It hurdsilen waard hâlden yn Qingdao yn it *Qingdao International Sailing Centre*.

## útslaggen
### Manlju

### Froulju

### Iepen

## Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen fan 2008.

## Utslaggen Fryske dielnimmers

## Sjoch ek
* Hurdsilen op de Paralympyske Simmerspullen 2008
Dili

**Dili** is de haadstêd fan East-Timor. De stêd leit oan de noardkust fan it eilân Timor. Dili is fierwei de kommersjeel en kultuereel wichtichste stêd fan it lân.

Dili waard om 1520 hinne stifte troch de Portugezen. Yn 1596 waard Dili haadstêd fan Portugeesk Timor.

## Berne yn Dili
* Marí Alkatiri (1949), eardere premier
* Fernanda Borges (1969)), Partijfoarsitter Partido Unidade Nacional 
* Sandra Pires (1969), Portugeesk-Eastenrykske sjongster, wennet yn Wenen
* José Ramos Horta (16 desimber 1949), presidint fan East-Timor en Nobelpriiswinner
* Roque Rodrigues (1949), eardere minister fan definsje
* Fernando Sylvan (1917 - Portegal, 1993), dichter en skriuwer
Hurdsilen op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It hurdsilen waard hâlden yn Savannah yn de *Wassaw Sound*.

## útslaggen
### Manlju

### Froulju

### Iepen

## Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen fan 1996.

## Utslaggen Fryske dielnimmers

## Sjoch ek
* Hurdsilen op de Paralympyske Simmerspullen 1996
Hurdsilen op de Olympyske Simmerspullen 2000

De Olympyske Simmerspullen 2000, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It hurdsilen waard hâlden yn de Rushcutters Bay yn de *Olympic Sailing Shore Base*.

## útslaggen
### Manlju

### Froulju

### Iepen

## Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen fan 2000.

## Sjoch ek
* Hurdsilen op de Paralympyske Simmerspullen 2000
Hurdsilen op de Olympyske Simmerspullen 1992

De **Olympyske Simmerspullen 1992**, ek wol de **XXVe Olympiade** neamd, waarden yn 1992 hâlden yn Spanje yn de Katalaanske haadstêd Barselona. It hurdsilen waard hâlden yn de *Olympic Harbour*.

## útslaggen
### Manlju

### Froulju

### Iepen

## Medaljespegel
De top acht fan lannen dy't by it silen medaljes wûn ha tidens de Olympyske Simmerspullen fan 1992.

## Utslaggen Fryske dielnimmers
Suva

**Suva** is de  haadstêd fan de Melanezyske eilânsteat Fidzjy. De stêd leit yn it suden fan Viti Levu, it grutste eilân fan it lân.

Yn 1877 waard besletten Suva de haadstêd fan Fidzjy wurde moast. It die bliken dat it eilân Ovalau te behindich wie foar de ûntjouwing fan de wichtichste Europeeske delsetting yn Levuka dêre. It bestjoer fan de koloanje gie yn 1882 oer nei Suva.

Suva is it politike- en bestjoerssintrum fan Fidzjy. It is ek it grutste en meast ûntwikkele plak yn de Súdlike Grutte Oseaan (útsein Nij Seelân) en is in regionaal sintrum fan belang wurden; in grut part fan de befolking bestiet út studinten út de Pasifyk en mienskip fan bûtenlânske wurknimmers.

By de folkstelling fan 2007 hie de stêd Suva in ynwennertal fan 85.691. Mei foarstêden, hie it Grut Suva stedsdistrikt doe in befolking fan 172.399. Suva mei de oanswettende plakken Lami, Nasinu en Nausori hat in totale befolking fan sa'n 326.000 minsken, dat is goed de helte fan de befolking. It hiele stedsgebiet is bekend ûnder de namme Suva-Nausori korridôr (sûnder Lami).

Yn Suva is ek de Universiteit fan de Súdlike Grutte Oseaan festige, dy't fan de tolve Oseanyske eilânsteaten mei-inoar is. Suva is te berikken fia de tichtby lizzende ynternasjonale lofthaven.

Ofbyld:Renwick Road, Suva, Fiji.jpg|Renwick Road, Suva
Ofbyld:Fiji Parliament House1.jpg|*Parlemint fan Fidzjy*
Ofbyld:Suva postcard.jpg|*Sintrum fan Suva yn de jierren 50*
Ofbyld:Old nurses quarters, Colonial Memorial Hospital, Suva, Fiji.jpg|*Ald susterhûs fan it koloniale sikehûs*
Hurdsilen op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It hurdsilen waard hâlden yn Atene yn it *Agios Kosmas Olympic Sailing Centre*.

## útslaggen
### Manlju

### Froulju

### Iepen

## Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen fan 2004.

## Sjoch ek
* Hurdsilen op de Paralympyske Simmerspullen 2004
Aleid fan Gelre

**Aleid fan Gelre** (±1177 - 12 febrewaris 1218) wie de dochter fan greve Otto I fan Gelre en Richardis fan Beieren. Sy troude yn 1197 yn Starum mei Willem I fan Hollân.  Ut it houlik waarden fiif bern berne: 
*Ricardis,
*Ada, dy't om 1239 hinne abdis fan de abdij fan Rynsburch waard,
*Floaris, dy't Willem I as Floris IV yn 1222 opfolge, 
*Otto, dy't as Otto III yn 1234 biskop fan Utert waard,
*Willem. 

By har ferstjerren die har man Willem I mei oan de fyfde krústocht.
Maseru

**Maseru** (betsjut: 'plak fan read sânstien') is de haadstêd fan Lesoto en fan it distrikt Maseru en is mei 227.880 ynwenners (2006) de grutste stêd fan it lân.

De stêd leit oan de rivier Caledon, dy't de grins mei Súd-Afrika foarmet. De stêd waard stifte as in plysjekamp en waard haadstêd doe't it lân yn 1869 in Britsk protektoraat waard. Doe't Lesoto yn 1966 ûnôfhinklik waard, hold Maseru har status as haadstêd.
Hurdsilen op de Olympyske Simmerspullen 1988

De **[[Olympyske Simmerspullen 1988]]** ek wol de **XXIVe Olympiade** neamd, waarden yn 1988 yn Seoel, Súd-Korea hâlden, It hurdsilen waard hâlden yn Busan yn de *Busan Yachting Center*.

## útslaggen
### Manlju

### Froulju

### Iepen

## Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen fan 1988.

## Utslaggen Fryske dielnimmers
Apologeet

In **apologeet** (fan it Grykske απολογητής "ferdigener" en απολογία "skjinprate") wie earst de juridyske riedsamtner fan in Grykske Metropolis (stêdssteat), en yn it begjin fan ús jiertelling hawwe fertsjintwurdigers fan it opkommende kristendom yn it Romeinske Ryk harren godstsjinst ferdigene as in reedlike religy tsjin oanfallen troch oare godstsjinsten en filosofen. Dizze fertsjintwurdigers wurde *apologeten* neamd en fan harren binne ferskillende dokuminten bewarre bleaun.
 
Folle letter waard de term tapast op elkenien dy't de kristlike lear ferdigene tsjin wittenskiplike ynsjoggen, foaral sûnt de Ferljochting.

## Iere apologeten
*Kwuadratus 
*Aristides
*Justinus de Marteler
*Tatianus (sa. 120-180)
*Atenagoras 
*Teophilus
*Tertullianus
*Orosius (385-420)
*Aurelius Augustinus (354-430)

## Lettere apologeten
* Blaise Pascal (1623-1662)
* Gerard Wisse (1873-1957)
* C.S. Lewis (1898-1963)
* Josh McDowell (1939)
Sân (betsjuttingsside)

"**Sân**" hat yn de Wikipedy ferskate betsjuttings:

* sân (sifer), in sifer tusken seis en acht
* sân (grûnsoarte), in grûnsoarte
* sân (kleur), in kleur
Sankt Moritz

**Sankt Moritz** (Reto-Romaansk: *San Murezzan*, Frânsk: *Saint-Moritz*, Italjaansk: *San Maurizio*) is it haadplak fan it Engadin en hat 5013 ynwenners (2004). It is dêrmei de fiifde gemeente fan it Switserke kanton Graubünden. It leit oan it Lej da San Murezzan (Dútsk: Sankt Moritzer See) tusken de Julierpaswei en de Berninapaswei op in hichte fan 1822m.

Mei troch de hege lizzing is it in djoere en populêre wintersportplak mei in skygebiet. Yn 1928 binne der de twadde Olympyske Winterspullen hâlden en yn 2003 de Wrâldkampioenskippen alpineskye. Ek yn 1948 binne de Olympyske Winterspullen yn Sankt Moritz hâlden. St.Moritz wurdt beskôge as it plak dêr't it wintertoerisme begûn is, ein 19 iuw. In hotelier wist in tal Ingelske simmergasten te oertsjûgjen ek yn de winter te kommen, ûnder it mom fan in sinnegarânsje. De Ingelske elite kaam en is kommen bleaun. (yn it algemien jildt dat yn de Alpen, en seker yn it Engadin, it winterwaar in stik stabiler is as simmers.)

Mei de auto is Sankt Moritz te beriken fia de Malojapas fan de Comomar en Chiavenna ôf, fia de Berninapas út Tirano wei, fia de Albulapas en út it Unterengadin wei. It is mei de trein ferbûn mei Scuol, Tirano en de Albulapas.

Sankt Moritz is it fertrekpunt fan de Glacier Express, in toeristyske trein dy't súdlik Switserlân trochkrúst nei Zermatt yn de súdwestlike hoeke fan it lân.

## Ynformaasje wintersportgebiet St. Moritz

## Keppelings om utens
* Webstee fan de gemeente St. Moritz
* Webcams yn St. Moritz
Abû Dabi

**Abû Dabi** (Arabysk: أبو ظبي **ʾabū ẓabī**, letterlik 'heit fan in gazelle') is de haadstêd fan it emiraat Abû Dabi en fan de Feriene Arabyske Emiraten. It is in havenstêd op in skiereilân mei in T-foarm oan de Perzyske Golf. De bevolking waard yn 2000 op 1 miljoen ynwenners rûsd, wêrfan ûngefear 80% bûtenlanners. Abu Dhabi International Airport is de lofthaven fan de stêd.

In grut part fan de ynwenners fan Abû Dabi binne expats út lannen as India, Pakistan, Egypte, Banglades, de Filipinen en ferskate Arabyske lannen. Abu Dhabi wurdt laat troch Khalifa bin Zayed Al Nahyan, dy't ek presidint is fan de Feriene Arabyske Emiraten.

## Autosport: Formule 1
Sûnt 2009 wurdt elk jier de Grutte Priis fan Abu Dhabi op it eilân Yas ferriden. De earste Formule 1-race wie op 1 novimber 2009. De winner fan dizze race wie Sebastian Vettel (Red Bull).

## Golfsport
Abu Dhabi hat de Abu Dhabi Golf Club mei in 27-holes baan. Yn 2004 waard de earste edysje fan it Abu Dhabi Golf Kampioenskip hâlden. Winners wienen oant 2010 ta Chris DiMarco (2006), Paul Casey (2007), Martin Kaymer (2008) en  wer Paul Casey (2009).

## Partnerstêden
*Bethlehem, Palestynske Autoriteit
*Madrid, Spanje
*Houston, Feriene Steaten
*Brisbane, Austraalje
*Islamabad, Pakistan
*Minsk, Wyt-Ruslân
*Nicosia, Syprus
*Iquique, Sily
*Roskilde, Denemark